Maleikoniai

Maleikoniai (arba Malaikoniai, Maleikonys) – kaimas Kėdainių rajono savivaldybėje, 1 km į pietvakarius nuo Kunionių. Įsikūręs tarp Kunionių miško šiaurėje ir Slajaus upelio pietuose. Greta kaimo eina kelias , taip pat keliai į Kunionius ir Skaistgirius. Yra nedidelis tvenkinys, keletas fermų.


 Istorija 

Josvainių bažnyčios metrikose Maleikoniai minimi nuo 1685 m. XVII a. pab. – XVIII a. minimi kaip Kampai-Maleikoniai.Rytas Tamašauskas. Josvainių krašto vardynas. Kėdainiai: Spaudvita, 2020. p. 113–114.

1931 m. vokietis Hugo Malkis Maleikoniuose pastatė garo malūną. Ant Šušvės buvo įrengtas vandens malūnas.

Žinių apie čionykščio istorinio dvaro buvimą nėra. XXI a. pradžioje pastatytas dvaro pavidalo statinys (kaimo turizmo sodyba, konferencijų salė).Vilija Mockuvienė, Dvaras iškilo plyname lauke , muge.eu, 2014/04/11 Svečių namai, pavadinti „dvaru“, atidaryti 2013 m. Jie per keletą metų plynoje vietoje iškilo verslininkės Rimutės Škudienės pastangų dėka. Įrengtos menės koncertams ir parodoms, svečių gyvenamieji kambariai, koplyčia, parkas. Projektas parengtas su profesionalių architektų pagalba.Atkakli penkių vaikų motina vidury laukų pastatė dvarą lrytas.lt  2021 m. duomenimis, sodyboje vyko kultūros renginiai, veikė viešbutis „Tautvydo dvaras“.

2020 m. prie Maleikonių prijungti Graužių, Macgalių kaimai ir Prapuolenių viensėdis.

 Gyventojai 

 Žymūs žmonės 
 Maleikoniuose gimė istorikas, politologas, humanitarinių mokslų daktaras Antanas Sabaliauskas (1930–).

 Šaltiniai 

Kategorija:Kėdainių rajono savivaldybės gyvenvietės